ประเทศไทยใน พ.ศ. 2566

เหตุการณ์ที่เกิดขึ้นใน พ.ศ. 2566 (ค.ศ. 2023) ในประเทศไทย

ผู้นำ 
 พระมหากษัตริย์: พระบาทสมเด็จพระวชิรเกล้าเจ้าอยู่หัว
 นายกรัฐมนตรี: 
 ประยุทธ์ จันทร์โอชา (รวมไทยสร้างชาติ) (จนถึง 22 สิงหาคม)
 เศรษฐา ทวีสิน (เพื่อไทย) (ตั้งแต่ 22 สิงหาคม)
 สภาผู้แทนราษฎร: 
 ชุดที่ 25 (ถึง 20 มีนาคม)
 ชุดที่ 26 (เริ่ม 14 พฤษภาคม)
 ประธานสภาผู้แทนราษฎร:
 ชวน หลีกภัย (ประชาธิปัตย์) (จนถึง 20 มีนาคม)
 วันมูหะมัดนอร์ มะทา (ประชาชาติ) (ตั้งแต่ 5 กรกฎาคม)
 วุฒิสภา: ชุดที่ 12 
 ประธานวุฒิสภา: พรเพชร วิชิตชลชัย (แต่งตั้ง) 
 ประธานศาลฎีกา: 
 โชติวัฒน์ เหลืองประเสริฐ (จนถึง 30 กันยายน)
 อโนชา ชีวิตโสภณ (ตั้งแต่ 1 ตุลาคม)

เหตุการณ์

กุมภาพันธ์ 
 4 - 6 กุมภาพันธ์ – กองทัพบกร่วมกับการท่องเที่ยวแห่งประเทศไทย, การกีฬาแห่งประเทศไทย, กระทรวงวัฒนธรรม จัดงานวันมวยไทย Amazing Muaythai Festival 2023 ณ พื้นที่อุทยานราชภักดิ์ อำเภอหัวหิน จังหวัดประจวบคีรีขันธ์ โดยมีกิจกรรมไหว้ครูและแสดงมวยไทยด้วยจำนวนคนที่มากที่สุดในโลกและได้รับบันทึกสถิติโลกกินเนสส์
 22 กุมภาพันธ์ – ศาลฎีกาพิพากษาเพิกถอนสิทธิทางการเมืองของกนกวรรณ วิลาวัลย์ตลอดชีวิต และพ้นจากตำแหน่งรัฐมนตรีช่วยว่าการกระทรวงศึกษาธิการนับตั้งแต่วันที่ 26 สิงหาคม พ.ศ. 2565 ซึ่งเป็นวันที่ศาลสั่งให้หยุดปฏิบัติหน้าที่

มีนาคม 
 10 มีนาคม – อุบัติเหตุทางรังสีที่ปราจีนบุรี: วัตถุกัมมันตรังสี “ซีเซียม-137” สูญหายไปจากโรงไฟฟ้าแห่งหนึ่งในอำเภอศรีมหาโพธิ์ จังหวัดปราจีนบุรี
 20 มีนาคม – พระราชกฤษฎีกายุบสภาผู้แทนราษฎรมีผลบังคับใช้ ทำให้สภาผู้แทนราษฎรสิ้นสุดลง
 22 มีนาคม – เกิดเหตุกราดยิงในจังหวัดเพชรบุรีทำให้มีผู้เสียชีวิตอย่างน้อย 3 ราย
 23 มีนาคม – ศรัณย์วุฒิ ศรัณย์เกตุได้เดินทางมาสมัครเป็นสมาชิกพรรครวมไทยสร้างชาติ

พฤษภาคม

 4-7 พฤษภาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าฯ พระบรมราชินี ได้เสด็จพระราชดำเนินเยือนสหราชอาณาจักร เพื่อทรงร่วมพระราชพิธีราชาภิเษกของสมเด็จพระเจ้าชาลส์ที่ 3 และสถาปนาสมเด็จพระราชินีคามิลลา นับเป็นการเสด็จพระราชดำเนินเยือนต่างประเทศอย่างเป็นทางการครั้งแรกในรัชสมัยของพระองค์
 14 พฤษภาคม – การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
18 พฤษภาคม – การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 : พรรคก้าวไกลและพรรคร่วมรัฐบาลอันได้แก่ พรรคเพื่อไทย พรรคไทยสร้างไทย พรรคประชาชาติ แถลงข่าวจัดตั้งรัฐบาลภายใต้การนำของพิธา ลิ้มเจริญรัตน์ เป็นนายกรัฐมนตรีและจัดทำบันทึกความเข้าใจ (MOU) ซึ่งถือว่าเป็นครั้งแรกที่นำมาใช้ตั้งรัฐบาลในการเมืองไทย 
 22 พฤษภาคม – การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 : พรรคก้าวไกลและพรรคร่วมรัฐบาล 8 พรรค อันได้แก่ พรรคเพื่อไทย, พรรคไทยสร้างไทย, พรรคประชาชาติ,  พรรคเสรีรวมไทย, พรรคเป็นธรรม, พรรคพลังสังคมใหม่ และพรรคเพื่อไทรวมพลัง แถลงข่าวลงนาม MOU จัดตั้งรัฐบาล
 23 พฤษภาคม – ที่สัปปายะสภาสถาน ได้มีกลุ่มผู้ชุมนุมนัดประท้วง สมาชิกวุฒิสภาไทย ชุดที่ 12 เพื่อกดดันกรณีการลงมติเลือกนายกรัฐมนตรีไทย พ.ศ. 2566
 29 พฤษภาคม – ที่อำเภอศรีรัตนะ จังหวัดศรีสะเกษ เกิดเหตุนักเรียนใช้มีดแทงเพื่อนเสียชีวิตที่โรงเรียนศรีรัตนวิทยา นับเป็นเหตุฆาตกรรมในโรงเรียนโดยผู้ก่อเหตุอายุน้อยกว่า 15 ปี ครั้งที่สองของประเทศในรอบ 3 ปี 5 เดือน 1 สัปดาห์

กรกฎาคม
 3 กรกฎาคม – 
 รัฐพิธีเปิดประชุมสภาผู้แทนราษฎรไทย ชุดที่ 26
 รถไฟฟ้ามหานคร สายสีเหลือง เปิดให้บริการอย่างเป็นทางการ
10 กรกฎาคม – เกิดเหตุสะพานข้ามแยกที่กำลังก่อสร้างถล่มบริเวณเขตลาดกระบัง กรุงเทพมหานคร ทำให้มีผู้เสียชีวิต 2 รายและมีผู้บาดเจ็บ 13 ราย
 11 กรกฎาคม – พลเอก ประยุทธ์ จันทร์โอชา นายกรัฐมนตรี ประกาศวางมือจากตำแหน่งทางการเมือง
 12–16 กรกฎาคม – ประเทศไทยเป็นเจ้าภาพจัดการแข่งขันกรีฑาชิงแชมป์เอเชีย 2023 ที่สนามกรีฑาสถานแห่งชาติ
 13 กรกฎาคม – การลงมติเลือกนายกรัฐมนตรีไทย พ.ศ. 2566 : การลงมติในครั้งแรกไม่สามารถหาบุคคลที่จะเป็นนายกรัฐมนตรีได้ จึงต้องจัดการลงมติรอบที่ 2
 16 กรกฎาคม – กลุ่มคาร์ม็อบ (CarMob) นำโดยอานนท์ นำภา ได้ทำการประท้วงเพื่อกดดันสมาชิกวุฒิสภา
 19 กรกฎาคม – 
 ศาลรัฐธรรมนูญมีคำสั่งให้พิธา ลิ้มเจริญรัตน์หยุดปฏิบัติหน้าที่สมาชิกสภาผู้แทนราษฎร 
การลงมติเลือกนายกรัฐมนตรีไทย พ.ศ. 2566 : การลงมติในครั้งที่ 2 ไม่สามารถหาบุคคลที่จะเป็นนายกรัฐมนตรีได้ จึงต้องจัดการลงมติรอบที่ 3
 กลุ่มแนวร่วมธรรมศาสตร์และการชุมนุมได้ทำการประท้วงโดยจัดกิจกรรม "19 กรกฎา วันฌาปนกิจ ส.ว." ที่อนุสาวรีย์ประชาธิปไตย
 23 กรกฎาคม – การชุมนุมประท้วงของกลุ่มม็อบพร้อม (#พร้อม) ครั้งที่ 1 ที่แยกอโศกมนตรี นำโดยสมบัติ บุญงามอนงค์
 29 กรกฎาคม –
 การชุมนุมประท้วงของกลุ่มม็อบพร้อม (#พร้อม) ครั้งที่ 2 ที่แยกอโศกมนตรีและแยกราชประสงค์
 เหตุระเบิดที่โกดังดอกไม้ไฟในอำเภอสุไหงโก-ลก จังหวัดนราธิวาส

สิงหาคม 
 2 สิงหาคม 
 พรรคเพื่อไทยประกาศถอนตัวจาก MOU และได้มีแถลงการณ์ขอถอนตัวจากความร่วมมือจัดตั้งพรรคร่วมรัฐบาลกับพรรคก้าวไกลและขอเป็นแกนนำจัดตั้งรัฐบาลใหม่นำโดยเศรษฐา ทวีสินและจะไม่มีพรรคก้าวไกลร่วมรัฐบาล 
 เสรีพิศุทธ์ เตมียเวส สส.บัญชีรายชื่อ อดีตสมาชิกคณะมนตรีความมั่นคงแห่งชาติและหัวหน้าพรรคเสรีรวมไทยได้ให้การสนับสนุนและเข้าร่วมกับพรรคเพื่อไทยเพื่อจัดตั้งรัฐบาลโดยไม่มีพรรคก้าวไกล และพรรคพลังสังคมใหม่ได้ให้การสนับสนุนด้วยเช่นกัน
 แนวร่วมธรรมศาสตร์และการชุมนุมได้จัดกิจกรรม "แห่มาลัยวิวาห์คล้องใจ 8 พรรค" พร้อมกับคาร์ม๊อบเพื่อทำการประท้วง
 3 สิงหาคม – นครชัย ขุนณรงค์ สิ้นสุดสภาพผู้แทนราษฎรเนื่องจากลาออกจากสมาชิกสภาผู้แทนราษฎรไทย ชุดที่ 26 ส่งผลให้ต้องมีการเลือกตั้งใหม่ในพื้นที่เขต 3 ของจังหวัดระยอง
 6 สิงหาคม – วัชรเรศร วิวัชรวงศ์ หรืออดีตหม่อมเจ้าวัชรเรศร มหิดล พระราชโอรสในพระบาทสมเด็จพระวชิรเกล้าเจ้าอยู่หัว นิวัติประเทศไทยในรอบ 27 ปี หลังจากไปพำนักในสหราชอาณาจักรและสหรัฐอเมริกา ตามลำดับ โดยมีกำหนดการอยู่ในประเทศไทย 1 สัปดาห์
 12 สิงหาคม – จักรีวัชร วิวัชรวงศ์ หรืออดีตหม่อมเจ้าจักรีวัชร มหิดล พระราชโอรสในพระบาทสมเด็จพระวชิรเกล้าเจ้าอยู่หัว นิวัติประเทศไทยในรอบ 27 ปี หลังจากไปพำนักในสหราชอาณาจักรและสหรัฐอเมริกา ตามลำดับ
 22 สิงหาคม 
 ทักษิณ ชินวัตร นายกรัฐมนตรีไทย คนที่ 23 เดินทางกลับประเทศไทยหลังจากลี้ภัยทางการเมืองเมื่อ 15 ปีก่อน
 การลงมติเลือกนายกรัฐมนตรีไทย พ.ศ. 2566: การลงมติครั้งที่ 3 มีผลมติให้ เศรษฐา ทวีสิน จากพรรคเพื่อไทย เป็นนายกรัฐมนตรีคนใหม่ ด้วยคะแนน 482 เสียง พระบาทสมเด็จพระเจ้าอยู่หัวทรงลงพระปรมาภิไธยในพระบรมราชโองการแต่งตั้งนายกรัฐมนตรีคนใหม่ในวันเดียวกัน

 23 สิงหาคม – พิธีรับสนองพระบรมราชโองการแต่งตั้ง เศรษฐา ทวีสิน เป็นนายกรัฐมนตรีคนที่ 30 ณ ที่ทำการพรรคเพื่อไทย ถนนเพชรบุรีตัดใหม่
 24 สิงหาคม – เศรษฐา ทวีสิน เข้าพบพลเอกประยุทธ์ จันทร์โอชา ที่ทำเนียบรัฐบาล นับเป็นครั้งแรกตั้งแต่การปฏิวัติสยาม พ.ศ. 2475 ที่นายกรัฐมนตรีซึ่งเพิ่งได้รับการแต่งตั้ง เข้าพบนายกรัฐมนตรีผู้พ้นจากตำแหน่งแล้ว
 31 สิงหาคม – มีพระบรมราชโองการประกาศในราชกิจจานุเบกษา ให้อภัยโทษแก่นายทักษิณ ชินวัตร คงเหลือโทษจำคุก 1 ปี

กันยายน 
 1 กันยายน – หนังสือพิมพ์สยามกีฬารายวันยุติการพิมพ์ถาวร
 10 กันยายน – มีการเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ.ศ. 2566 ผลปรากฎว่า พงศธร ศรเพชรนรินทร์ ผู้สมัครจากพรรคก้าวไกลสามารถเอาชนะนายแพทย์บัญญัติ เจตนจันทร์ จากพรรคประชาธิปัตย์ไปได้ 
 26 กันยายน – คณะรัฐมนตรีมีมติเห็นชอบให้วันที่ 13 ตุลาคมของทุกปีเป็นวันนวมินทรมหาราช

ตุลาคม 
 3 ตุลาคม – เกิดเหตุกราดยิงที่ศูนย์การค้าสยามพารากอน เขตปทุมวัน กรุงเทพมหานคร ทำให้มีผู้เสียชีวิต 3 รายและมีผู้บาดเจ็บ 4 รายนับเป็นเหตุฆาตกรรมในกรุงเทพมหานครที่ผู้ก่อเหตุอายุน้อยกว่า 14 ปี 2 สัปดาห์ครั้งแรกในรอบหลายทศวรรษ
 7 ตุลาคม – นาย เศรษฐา ทวีสิน นายกรัฐมนตรี แถลงประณามกลุ่มฮะมาสผ่านทวิตเตอร์จากเหตุสงครามอิสราเอล−ฮะมาส ค.ศ. 2023
 9 ตุลาคม 
 ได้มีการปล่อยดาวเทียมธีออส-2ขึ้นสู่วงโคจร
กองทัพบกได้จัดกิจกรรม รด. จิตอาสา 3 แสนนาย “เราทำความ ดี ด้วยหัวใจ” ถวายเป็นพระราชกุศลเนื่องในวันนวมินทรมหาราช จัดขึ้นโดยนักศึกษาวิชาทหารที่มีจำนวน 316,000 นายทั่วประเทศ

พฤศจิกายน 
 4 พฤศจิกายน – ที่ ตำบลช่องด่าน อำเภอบ่อพลอย ได้จัดพิธีฝังศพแบบจีนหรือฮวงซุ้ย ให้แก่ ประชา โพธิพิพิธ

เหตุการณ์ที่กำลังจะเกิดขึ้น 

 
พฤศจิกายน-ธันวาคม - บริษัทรถไฟญี่ปุ่นตะวันออก (JR East) ได้บริจาคขบวนรถไฟดีเซลรางรุ่นคิฮะ 40 และ 48 ซีรีส์ที่ปลดระวางไปแล้วจำนวน 20 คันให้แก่การรถไฟแห่งประเทศไทย (รฟท.) โดย รฟท.ได้รับมอบขบวนรถไฟดังกล่าวโดยไม่คิดค่าใช้จ่ายและต้องดำเนินการขนย้ายเอง

ผู้เสียชีวิต

มกราคม 
 1 มกราคม – อุดม แดงโกเมน อดีตสมาชิกสภาผู้แทนราษฎร (เกิด พ.ศ. 2467)
 2 มกราคม – เจ้าดวงเดือน ณ เชียงใหม่ เจ้านายราชวงศ์เชียงใหม่ (เกิด พ.ศ. 2472)
 3 มกราคม – วัยโรจน์ พิพิธภักดี อดีตสมาชิกสภาผู้แทนราษฎร (เกิด พ.ศ. 2484)
 10 มกราคม – พระเทพมงคลวัชราจารย์ (เหลือง ฉนฺทาคโม) อดีตเจ้าคณะจังหวัดบุรีรัมย์ (เกิด พ.ศ. 2470)
 18 มกราคม – อรรถสิทธิ์ เวชชาชีวะ รัฐมนตรีช่วยว่าการกระทรวงสาธารณสุขคนที่ 23 (เกิด พ.ศ. 2478)

กุมภาพันธ์ 
 5 กุมภาพันธ์ – นุกูล ประจวบเหมาะ รัฐมนตรีว่าการการกระทรวงคมนาคมคนที่ 35 (เกิด พ.ศ. 2472)
 17 กุมภาพันธ์ – ยุทธ อังกินันทน์ รัฐมนตรีช่วยว่าการกระทรวงเกษตรและสหกรณ์คนที่ 61 (เกิด พ.ศ. 2479)

มีนาคม 
 24 มีนาคม – สุรสีห์ ผาธรรม ศิลปินมรดกอีสาน (เกิด พ.ศ. 2491)
 31 มีนาคม – ชนม์สวัสดิ์ อัศวเหม อดีตนายกองค์การบริหารส่วนจังหวัดสมุทรปราการ (เกิด พ.ศ. 2511)

เมษายน 
 16 เมษายน – บรรณโศภิษฐ์ เมฆวิชัย อดีตรองผู้ว่าราชการกรุงเทพมหานคร (เกิด พ.ศ. 2499)
 18 เมษายน – อำนวย วีรวรรณ รองนายกรัฐมนตรีคนที่ 58 (เกิด พ.ศ. 2475)

พฤษภาคม 
 7 พฤษภาคม – วิจิตร สุขมาก รัฐมนตรีว่าการการกระทรวงกลาโหมคนที่ 30 (เกิด พ.ศ. 2476)

มิถุนายน 
 8 มิถุนายน – พระราชวัชรรังษี (เอี่ยม สิริวณฺโณ) อดีตรักษาการเจ้าอาวาสวัดประดู่ในทรงธรรม (เกิด พ.ศ. 2476)
 13 มิถุนายน – อุดมศิลป์ ศรีแสงนาม รัฐมนตรีช่วยว่าการกระทรวงสาธารณสุขคนที่ 27 (เกิด พ.ศ. 2485)
 21 มิถุนายน – ณรงค์ศักดิ์ โอสถธนากร ผู้ว่าราชการจังหวัดปทุมธานีคนที่ 59 (เกิด พ.ศ. 2508)
 28 มิถุนายน 
 ทัศนีย์ บุณยคุปต์ อดีตครูใหญ่โรงเรียนจิตรลดา (เกิด พ.ศ. 2465)
 สนั่น ทั่วทิพย์ ผู้บัญชาการทหารอากาศคนที่ 17 (เกิด พ.ศ. 2482)
 29 มิถุนายน 
 พระพรหมวชิราลังการ (ชลอ กิตฺติสาโร) อดีตเจ้าคณะภาค 4–5–6–7 ธรรมยุต (เกิด พ.ศ. 2472)
 อรุณ สวัสดี อดีตสมาชิกสภาผู้แทนราษฎร (เกิด พ.ศ. 2505)

กรกฎาคม 
 13 กรกฎาคม – ชาตรี ชมมงคล (สกุลเดิม ชินวุฒิ) (พนม นพพร) นักร้องเพลงลูกทุ่ง (เกิด พ.ศ. 2489)
 21 กรกฎาคม – สมนึก ทองมา (ชลธี ธารทอง) ศิลปินแห่งชาติ สาขาศิลปะการแสดง (เพลงลูกทุ่ง-ประพันธ์) (เกิด พ.ศ. 2480)

สิงหาคม 
 3 สิงหาคม – พูนสวัสดิ์ มูลศาสตรสาทร รัฐมนตรีช่วยว่าการกระทรวงแรงงานและสวัสดิการสังคมคนที่ 5 (เกิด พ.ศ. 2482)
 7 สิงหาคม – นิธิ เอียวศรีวงศ์ ศาสตราจารย์ด้านประวัติศาสตร์ไทย (เกิด พ.ศ. 2483)
 12 สิงหาคม – อุเทน บุญยงค์ นักแสดง (เกิด พ.ศ. 2489)
 14 สิงหาคม – เพชร โอสถานุเคราะห์ อธิการบดีมหาวิทยาลัยกรุงเทพคนที่ 5 (เกิด พ.ศ. 2497)
 21 สิงหาคม – จารึก อารีราชการัณย์ อดีตสมาชิกสภานิติบัญญัติแห่งชาติ (เกิด พ.ศ. 2475)

กันยายน 
 6 กันยายน – ศิวกร สายบัว ตำรวจ (เกิด พ.ศ. 2534)
 8 กันยายน – สมลักษณ์ จัดกระบวนพล อดีตกรรมการป้องกันและปราปรามทุจริตแห่งชาติ (เกิด พ.ศ. 2483)
 30 กันยายน – วิจิตร ศรีสอ้าน รัฐมนตรีว่าการกระทรวงศึกษาธิการคนที่ 46 (เกิด พ.ศ. 2477)

ตุลาคม 
 22 ตุลาคม – อาศิส พิทักษ์คุมพล จุฬาราชมนตรีคนที่ 18 (เกิด พ.ศ. 2490)
 28 ตุลาคม – วิริยะ จุลมกร (มานพ อัศวเทพ) นักแสดง (เกิด พ.ศ. 2480)

เชิงอรรถ

ดูเพิ่ม 
 บุคคลที่เสียชีวิตในปี พ.ศ. 2566

อ้างอิง 

ประเทศไทยในปี พ.ศ. 2566
ไทย
ไทย
ประเทศไทยในคริสต์ทศวรรษ 2020
ปีในคริสต์ศตวรรษที่ 21 ในประเทศไทย